બાળ અધિકાર સંગઠન બાલાલા હાક્કુલા સંઘમને હૈદરાબાદનાં એક વિસ્તારમાં બાળલગ્ન ગોઠવાયા હોવાની બાતમી મળે છે. તે સ્થાનિક પોલીસ સાથે આ અંગે ચર્ચા-વિચારણા કરી તપાસ કરે છે કે, આખરે કોના બાળલગ્ન થવા જઈ રહ્યા છે? પોલીસ અને સંસ્થાનાં માણસો સતર્ક થઈ જાય છે. નાની-નાની શેરીઓથી લઈ સોસાયટીઓ ખુંદી વળી ચાઈલ્ડ લાઈન અને પોલીસ અનુષાનાં બાળલગ્ન લગ્નની તારીખથી ૧૦ દિવસ અગાઉ જ અટકાવી દે છે. સામાજિક સંસ્થા અને પોલીસની એક ટિમ દ્વારા અનુષાની માનું કાઉંસેલિંગ કરવામાં આવે છે. તેને સમજાવવામાં આવે છે કે, બાળલગ્ન એ ગુનો છે.